CELEX: 32017D2222
Language: bg
Date: 2017-11-30 00:00:00
Title: Решение за изпълнение (ЕС, Евратом) 2017/2222 на Комисията от 30 ноември 2017 година за изменение на Решение 90/178/Евратом, ЕИО за разрешаване на Люксембург да не отчита някои категории сделки и да използва някои приблизителни разчети при изчисляването на базата за собствените ресурси от ДДС (нотифицирано под номер С(2017) 7857)

2.12.2017   
               
               
                  BG
               
               
                  Официален вестник на Европейския съюз
               
               
                  L 318/33
               
            РЕШЕНИЕ ЗА ИЗПЪЛНЕНИЕ (ЕС, Евратом) 2017/2222 НА КОМИСИЯТА
      от 30 ноември 2017 година
      за изменение на Решение 90/178/Евратом, ЕИО за разрешаване на Люксембург да не отчита някои категории сделки и да използва някои приблизителни разчети при изчисляването на базата за собствените ресурси от ДДС
      
         
            (нотифицирано под номер С(2017) 7857)
         
      
      (само текстът на френски език е автентичен)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Договора за създаване на Европейската общност за атомна енергия,
      като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
      след консултация с Консултативния комитет по собствените ресурси,
      като има предвид, че:
      
                  (1)
               
               
                  Съгласно член 371 от Директива 2006/112/ЕО на Съвета (2) Люксембург може, в съответствие с условията, прилагани в тази държава членка на 1 януари 1978 г., да продължи да освобождава от данъци сделките, изброени в част Б от приложение X към тази директива. В съответствие с посочения член тези сделки трябва да бъдат взети предвид при определянето на базата за собствените ресурси от ДДС.
               
            
                  (2)
               
               
                  С Решение 90/178/Евратом, ЕИО на Комисията (3) се разрешава на Люксембург да използва приблизителни разчети за сделките, посочени в точка 10 от част Б на приложение X към Директива 2006/112/ЕО по отношение на превоза на пътници.
               
            
                  (3)
               
               
                  В своите писма от 25 април 2017 г. и 7 юли 2017 г. Люксембург поиска разрешение от Комисията да използва фиксиран процент от междинната база за изчисляването на базата за собствените ресурси от ДДС за сделките, посочени в точка 10 от част Б на приложение X към Директива 2006/112/ЕО по отношение на превоза на пътници. Люксембург показа, че процентът, прилаган за междинната база, е стабилен за годините от 2010 г. до 2015 г. Разрешението за използване на фиксиран процент ще намали допълнително административната тежест при изчисляването на базата за собствените ресурси от ДДС за такива сделки. Поради това на Люксембург следва да се разреши да изчислява базата за собствените ресурси от ДДС, като използва фиксиран процент по отношение на превоза на пътници.
               
            
                  (4)
               
               
                  От съображения за прозрачност и правна сигурност е целесъобразно прилагането на разрешението да бъде ограничено във времето.
               
            
                  (5)
               
               
                  Поради това Решение 90/178/Евратом, ЕИО следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      В Решение 90/178/Евратом, ЕИО се вмъква следният член 2а:
      
         „Член 2a
         Чрез дерогация от член 2, параграф 3 от настоящото решение, за целите на изчисляването на базата за собствените ресурси от ДДС от 1 януари 2017 г. до 31 декември 2020 г., на Люксембург се разрешава да използва 0,05 % от междинната база за сделките, посочени в точка 10 от част Б на приложение X към Директива 2006/112/ЕО на Съвета (*1).
      
      Член 2
      Адресат на настоящото решение е Великото херцогство Люксембург.
      
         Съставено в Брюксел на 30 ноември 2017 година.
         
            
               За Комисията
            
            Günther OETTINGER
            
               Член на Комисията
            
         
      
      
         (1)  ОВ L 155, 7.6.1989 г., стр. 9.
      
         (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
      
         (3)  Решение 90/178/Евратом, ЕИО на Комисията от 23 март 1990 г. за разрешаване на Люксембург да не отчита някои категории сделки и да използва някои приблизителни разчети при изчисляването на базата за собствените ресурси от ДДС (ОВ L 99, 19.4.1990 г., стр. 26).